Գաբրիելա Ամբրոզիո

Գաբրիելա Ամբրոզիո (), իտալացի գրող, լրագրող, ակադեմիկոս և գովազդային ստեղծագործական տնօրեն։ Նրա  Siamo Quel che Diciamo (Մենք այն ենք, ինչ ասում ենք, անգլ. "We are what we say") և Le Nuove Terre della Pubblicita (Նոր գովազդային երկիր, անգլ. "The New Advertising Land") ակնարկները պահանջված գովազդային տեքստեր են Իտալիայի մի շարք համալսարաններում։ Նրա առաջին վեպը՝ Prima di Lasciarsi (Մինչ հրաժեշտ տալը, անգլ. "Before We Say Goodbye"), կապված Երուսաղեմում մահապարտ տեռորիստի հարձակման հետ, թարգմանվել է մի քանի լեզուներով ՝ ներառյալ եբրայերեն և արաբերեն։

Կրթություն և վաղ կարիերա 
Ամբրոզիոն ավարտել է Նեապոլի համալսարանը փիլիսոփայության աստիճանով և դարձել լրագրող և քոփիռայթեր։

Կարիերա 
1992 թվականին նա AM գովազդային գործակալության համահիմնադիրն էր, այժմ՝ YesIAm, որը միջազգային մրցանակներ է ստացել իր ստեղծագործական արդյունքի համար։ Նա նաև հաղորդակցման պրոֆեսոր էր Հռոմի Սապիենցա համալսարանում, և հանդիսանում է իտալական գեղարվեստական տնօրենների ակումբի՝ իտալական գովազդային մասնագետների ասոցիացիայի անդամ։

Վեպ 
Prima di Lasciarsi (Մինչ հրաժեշտ տալը, անգլ. "Before We Say Goodbye") վեպը նրա առաջին վեպն է, այն հիմնված է Երուսաղեմում մահապարտ տեռորիստի հարձակման իրական պատմության վրա, կատարված Dheisheh փախստականների ճամբարի տասնյոթամյա պաղեստինցի աղջկա՝ Այաթ ալ Ախրասի կողմից։ Գիրքը պատմում է ռումբը պայթեցնողի և նրա զոհերի՝ Երուսաղեմից տասնյոթ տարեկան մի աղջկա և անվտանգության աշխատակցի կյանքի վերջին ժամերի մասին, որի միջամտությունը փրկեց մնացած մարդկանց կյանքը հրեական զատիկի՝ փեսախի օրերին ծանրաբեռնված շուկայում։ Պատմությունն սկսվում է հարձակման օրվա առավոտյան ժամը յոթից և ավարտվում սարսափելի պայթյունով։ Չնայած շատ կարճ ժամանակահատվածին՝ յոթ ժամվան, որը դիտվել է տարբեր կերպարների տեսանկյունից, գիրքը փորձում է պատկերել Իսրայելի և Պաղեստինի միջև գոյություն ունեցող բարդ իրականությունը։

Գիրքը հրատարակվել է Իտալիայում 2004 թվականին Nutrimenti Publishers հրատարակչության կողմից և Շամբերիում, Ֆրանսիա (ֆր. Chambéry) անցկացվող Festival du Premier Romance փառատոնի կողմից արժանացել է մրցանակի։ Գրքի արաբերեն և եբրայերեն հրատարակությունը 2008 թվականին հովանավորել է Amnesty International կազմակերպությունը և օգտագործվել են Իսրայելում և Պաղեստինյան տարածքներում աշխատող իսրայելական քոլեջների և իրավապաշտպան կազմակերպությունների կողմից՝ որպես կրթական գործիք։

Գիրքը ուսումնասիրվում է որպես մարդու իրավունքների գրականության օրինակ Միացյալ թագավորութան և Կանադայի համալսարաններում։

Գեղարվեստական այլ գործեր 
Ամբրոզիոի Սթիկո (Sticko) կարճ պատմվածքը հրատարակվել է 2009 թվականին Ազատություն (Freedom) գրքում, որը 36 կարճ պատմվածքների ժողովածու է՝ գրված աշխարհի առաջատար արձակագիրների կողմից, յուրաքանչյուրը ոգեշնչված Մարդու իրավունքների համընդհանուր հռչակագրի հոդվածով և այնուհետև հրապարակված Կանադայում, Միացյալ Նահանգներում, Իսպանիայում, Իտալիայում, Թուրքիայում և Լեհաստանում։

Սթիկոն խոշտանգումներից ազատ լինելու մասին է և 2001 թվականի Մեծ ութնյակի (G8) գագաթնաժողովի ընթացքում Իտալիայի Ջենովա քաղաքում տեղի ունեցող իրադարձությունների արձագանքը։ Այն 2015 թվականին ԱՄՆ-ում Atlas Review -ի կողմից առաջադրվել է Pushcart Prize մրցանակին։

Հրատարակված աշխատանքներ

Ոչ արձակ 
 "Siamo Quel che Diciamo" ("We Are What We Say") 
 "Le Nuove Terre della Pubblicita" ("The New Advertising Lands")

Արձակ 
 Prima di Lasciarsi 2004 
 לפני הפרידה, Pardes, 2008 
 Prima di Lasciarsi, in Arabic, 2008 
 Before We Say Goodbye, 2010
 Douze heures avant, Gallimard (France), 2011
 Der Himmel uber Jerusalem, Fischer (Germany), 2012 
 Antes de despedirnos, Planeta, Spain, 2011 
 Ayrılmadan Önce, Kemzi Kitabevi, Turkey, 2011
 Prima di Lasciarsi, Psichogios, Greece, 2012 
 안녕이라고 말하기 전에, Joongang Books, Korea, 2012 
 哭泣的耶路撒冷 Jieli Publishing House, China. BSY310
 Freedom, 2009

Ծանոթագրություններ 

Իտալացի կին գրողներ
Կին լրագրողներ
Կին ակադեմիկոսներ
Իտալացի արձակագիրներ
Նեապոլի համալսարանի շրջանավարտներ
Իտալացի կին վիպասաններ
Իտալացի լրագրողներ